Jacinda Ardern lei hier van voor af | Netwerk24
Jacinda Ardern lei hier van voor af
Deur Izak Smalman, Bailliepark 26 Maart 2019 00:01
Ek wil aansluit by die redaksionele kommentaar (25.03) waarin die lof van Nieu-Seeland se premier besing word.
Jacinda Ardern verafsku die skietery op mense in 'n moskee en verafsku die skieter dermate dat sy weier om eens sy naam te noem. Daarmee stel sy 'n voorbeeld wat medelye en versoening oor kleur- en godsdiensgrense heen betref.
Terwyl tientalle mense daagliks in Mosambiek weens 'n vloedramp sterf, gaan ons weermag onverpoosd voort om mense te red wat nog gered kan word. Ons regering het onmiddellik tot die slagoffers se redding gekom en die weermag daarvoor aangewend. Dít sonder om 'n ophef van die reddingsaksie te maak.
Gift of the Givers, nog 'n Suid-Afrikaanse instelling, is soos gewoonlik op die ramptonele met bystand in die vorm van skuiling, kos en klere.
In Nieu-Seeland het ons te doen met 'n terreuraanval en in Mosambiek en aangrensende lande met 'n natuurramp.